Իսսա Դիոպ

Իսսա Դիոպ (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Վեստ Հեմ Յունայթեդի կազմում։ Խաղում է կենտրոնական պաշտպանի դիրքում։

Ակումբային կարիերա

Թուլուզ 
Դիոպը Թուլուզի ակադեմիայի սան է։ Նա սկսեց մարզվել ակումբի առաջին թիմի հետ 2015 թվականի սեպտեմբերին և կնքեց իր առաջին պրոֆեսիոնալ պայմանագիրը նոյեմբերին։ Դիոպը Թուլուզի առաջին թիմ տեղափոխվեց Ալբան Լաֆոնի, Զինեդին Մաշաշի և Ալեքսիս Բլենի հետ։ Իր պրոֆեսիոնալ դեբյուտը նշեց 2015 թվականի նոյեմբերի 28-ին՝ Նիսի դեմ խաղում։ Իր առաջին գոլը խփեց դեկտեմբերի 2-ին՝ Տրուայի դեմ խաղում։

2016 թվականի օգոստոսի 20-ին՝ Բորդոյի դեմ խաղում Դիոպը իր երկրորդ գոլը խփեց պրոֆեսիոնալ կարիերայում։ 2017 թվականի փետրվարի 11-ին նա գոլի և գոլային փոխանցման հեղինակ դարձավ Բաստիայի դեմ խաղում։ Ապրիլի 29-ին ֆրանսիացին առաջին անգամ խաղադաշտ դուրս եկավ Թուլուզի ավագի թևկապով։ 2017 թվականի հոկտեմբերին Դիոպը դարձավ ակումբի հիմնական ավագը։ Թուլուզի առաջին թիմի կազմում նա անցկացրեց 95 հանդիպում՝ դառնալով 6 գոլի և 3 գոլային փոխանցման հեղինակ։

Վեստ Հեմ Յունայթեդ 
2018 թվականի հունիսի 19-ին Դիոպը 5 տարվա պայմանագիր կնքեց Վեստ Հեմ Յունայթեդի հետ։ Ակումբը նրա համար վճարեց 22 միլիոն ֆունտ ստերլինգ՝ դարձնելով Վեստ Հեմի պատմության ամենաթանկ ֆուտբոլիստը։ Այնուամենայնիվ, 1 ամիս անց Ֆելիպե Անդերսոնը գերազանցեց Դիոպի ռեկորդը՝ Վեստ Հեմ տեղափոխվելով 35 միլիոն ֆունտ ստերլինգի դիմաց։ Իր դեբյուտը Դիոպը նշեց օգոստոսի 25-ին՝ Արսենալի դեմ խաղում՝ այս խաղում դառնալով ինքնագոլի հեղինակ։ Իր առաջին գոլը խփեց օգոստոսի 28-ին՝ Անգլիայի լիգայի գավաթի Ուիմբլդոնի դեմ խաղում։ Պրեմիեր Լիգայում իր առաջին գոլը ֆրանսիացին խփեց 2019 թվականի փետրվարի 22-ին՝ Ֆուլհեմի դեմ խաղում։ 2018-19 մրցաշրջանում Դիոպը անցկացրեց 38 հանդիպում՝ դառնալով 2 գոլի հեղինակ։

Միջազգային կարիերա 
Դիոպը ծնվել է Ֆրանսիայում մարոկկացի մորից և սենեգալցի հորից։ Այնուամենայնիվ, նա հանդես է եկել Ֆրանսիան բոլոր տարիքային երիտասարդական հավաքականներում։ 2016 թվականին Դիոպը Մ19 հավաքականի հետ հաղթեց Եվրոպայի առաջնությանը՝ գոլի հեղինակ դառնալով եզրափակչում և ընդգրկվելով առաջնության խորհրդանշական հավաքականում։ Ֆրանսիայի Մ20 հավաքականի կազմում նա մասնակցեց 2017 թվականի աշխարհի առաջնությանը՝ անցկացնելով 4 հանդիպում։ Իր դեբյուտը մինչև 21 տարեկանների հավաքականի կազմում նշեց 2016 թվականի սեպտեմբերի 2-ին՝ Ուկրաինայի դեմ խաղում։ 2018 թվականի հոկտեմբերին Դիոպը պաշտոնապես հայտարարեց, որ ներկայացնելու է Ֆրանսիան միջազգային ասպարեզում։

Կարիերայի վիճակագրություն

Ակումբային վիճակագրություն 
2020 թվականի հունվարի 3-ի դրությամբ

Նվաճումներ

Միջազգային 
Ֆրանսիա Մ19

 ՈՒԵՖԱ Եվրոպայի Մ19 առաջնություն. 2016

Անհատական 

 ՈՒԵՖԱ Եվրոպայի Մ19 առաջնության խորհրդանշական հավաքական. 2016

Ծանոթագրություններ

Արտաքին հղումներ 

 Դիոպի պաշտոնական Տվիտերի էջը
 Դիոպի պաշտոնական Ինստագրամի էջը
 Դիոպը transfermarkt-ում
 Դիոպը soccerbase.com-ում
 Դիոպը WhoScored.com կայքում
 Դիոպը Վեստ Հեմի պաշտոնական կայքում 
 Դիոպը Լիգա 1-ի պաշտոնական կայքում 
 Դիոպը Պրեմիեր Լիգայի պաշտոնական կայքում
 Դիոպը ՈՒԵՖԱ-ի պաշտոնական կայքում
 Դիոպը ՖԻՖԱ-ի պաշտոնական կայքում 
 Դիոպը Ֆրանսիայի ֆուտբոլի ֆեդերացիայի կայքում 

Ֆուտբոլի պաշտպաններ
Ֆրանսիացի ֆուտբոլիստներ
Թուլուզի ֆուտբոլիստներ
Վեստ Հեմ Յունայթեդի ֆուտբոլիստներ
Պրեմիեր Լիգայի ֆուտբոլիստներ
Ֆուլհեմի ֆուտբոլիստներ
Անգլիայի լեգեոներ ֆուտբոլիստներ